S-984/2012

Mál þetta, sem þingfest var 9. janúar sl. og dómtekið sama dag, er höfðað með ákæru lögreglustjórans á Suðurnesjum, dagsettri 10. desember 2012, á hendur E-kk-þgf D-kk-þgf K-kk-þgf, kt. 000000-0000, með heimili að Vallartröð 10, Kópavogi,

„Fyrir eignaspjöll, með því að hafa, mánudaginn 5. mars 2012, orðið uppvís af því að hafa skemmt eftirtalda húsmuni í íbúð 203 við Brekkustíg 29a, Reykjanesbæ, er hann leigði af D-kk-þgf I-kk-þgf, kt. 000000-0000, frá apríl 2011 til mars 2012; brotið hurðarkarm á útihurð, skemmt læsingu fyrir svefnherbergishurð, skemmt baðherbergishurð, skemmt hurðarlista á baðherbergi, skemmt blöndunartæki við vask í baðherbergi og klæðningu á tveimur skúffum í svefnherbergi, samtals tjón að áætluðu verðmæti kr. 123. 362.-

Telst háttsemi þessi varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

D-kk-nf I-kk-nf, kt. 000000-0000, krefst þess að ákærði verði dæmdur til að greiða honum skaða- og miskabætur að fjárhæð kr. 368.181,- ásamt dráttarvöxtum skv. 9. gr., sbr. 6. gr. laga nr. 38/2001 um vexti og verðtryggingu frá því mánuður er liðinn frá dagsetningu skaðabótakröfu þessarar til greiðsludags.“

Ákærði kom fyrir dóminn við þingfestingu málsins og játaði sök. Samþykkti hann einnig skaðabótakröfuna. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða, sem óskaði ekki eftir skipuðum verjanda, hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæðis. Ákærði hefur með háttsemi sinni unnið sér til refsingar.

Við ákvörðun refsingar verður litið til þess að ákærði játaði brot sitt greiðlega fyrir lögreglu og dóminum. Þá hefur ákærða ekki verið gerð refsing áður samkvæmt framlögðu sakavottorði. Er refsing ákærða ákveðin fangelsi í einn mánuð en fresta skal fullnustu refsingarinnar og skal hún niður falla að liðnum tveimur árum haldi ákærði almennt skilorð 57. gr. laga nr. 19/1940. Enginn sakarkostnaður hlaust af máli þessu.

Ákærði samþykkti framkomna bótakröfu. Ekki verður annað ráðið af gögnum málsins en að ákærða hafi fyrst verið birt bótakrafan við birtingu fyrirkalls þann 28. desember 2012. Verður ákærði því dæmdur til að greiða framkomna skaðabótakröfu ásamt vöxtum skv. 3. mgr. 5. gr. laga nr. 38/2001 frá 28. desember 2012 til 28. janúar 2013, en skv. 9. gr., sbr. 1. mgr. 6. gr., sömu laga frá þeim degi til greiðsludags.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf D-kk-nf K-kk-nf, kt. 000000-0000, skal sæta fangelsi í einn mánuð, en fresta skal fullnustu refsingarinnar og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði D-kk-þgf I-kk-þgf, kt. 000000-0000, 368.181 krónu í skaðabætur ásamt vöxtum skv. 3. mgr. 5. gr. laga nr. 38/2001 af þeirri fjárhæð frá 28. desember 2012 til 28. janúar 2013 en skv. 9. gr., sbr. 1. mgr. 6. gr., sömu laga frá þeim degi til greiðsludags.

Á-kvk-nf G-kvk-nf.